

 **บันทึกข้อความ**

ส่วนราชการ กลุ่มงานบริหาร สำนักงานสาธารณสุขอำเภอนาตาล จังหวัดอุบลราชธานี

ที่ อบ ๓๘๓๒/๒๑ วันที่ ๕ มีนาคม ๒๕๖๔

เรื่อง รายงานผลการดำเนินงานเว็ปไซด์สำนักงานสาธารณสุขอำเภอนาตาล

เรียน สาธารณสุขอำเภอนาตาล

 **ความเป็นมา**

ตามที่กลุ่มงานบริหาร สำนักงานสาธารณสุขอำเภอนาตาล มีภารกิจในการบริหารจัดการเว็ปไซด์ของสำนักงานสาธารณสุขอำเภอนาตาล ในการเผยแพร่ข้อมูลข่าวสารของราชการ เพื่อประโยชน์แก่ประชาชนและเจ้าหน้าที่ในการเข้าถึงข้อมูลข่าวสารสุขภาพและผลการดำเนินงาน ตลอดจนแนวทางการปฏิบัติงาน และมาตรการทั้งในสถานการณ์ปกติ และสถานการณ์ฉุกเฉินต่าง ๆ เช่น สถานการณ์การระบาดของโรคติดเชื้อไวรัสโคโรน่า ๒๐๑๙ (COVID-๑๙) เป็นต้น เป็นไปตามพระราชบัญญัติข้อมูลข่าวสารของราชการ พ.ศ.๒๕๔๐ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ และมาตรฐานเว็ปไซด์ภาครัฐ (Government Website Standard) นั้น

**ข้อพิจารณา**

 กลุ่มงานบริหาร สำนักงานสาธารณสุขอำเภอนาตาล ขอรายงานผลการดำเนินงานเว็ปไซด์สำนักงานสาธารณสุขอำเภอนาตาล รอบ ๖ เดือน (เมษายน ๒๕๖๓ – กันยายน ๒๕๖๖๓) ว่ามีการนำข้อมูลข่าวสารทั้งรูปแบบข้อความ บทความ ภาพกราฟฟิก เผยแพร่บนดำเนินงานเว็ปไซด์สำนักงานสาธารณสุขอำเภอนาตาล ถูกต้องตามมาตรฐานเว็ปไซด์ภาครัฐ และกฎ ระเบียบต่าง ๆ ที่เกี่ยวข้อง และไม่พบความไม่สอดคล้องใด ๆ

ทั้งนี้ เพื่อเป็นข้อเสนอในการปรับปรุงพัฒนาการดำเนินงานเปิดเผยข้อมูลข่าวสารภาครัฐผ่านเว็ปไซด์ มีประสิทธิภาพตามหลักเกณฑ์และการประเมินคุณธรรมและความโปร่งใสในการดำเนินงานตามของหน่วยงานภาครัฐ ( Integrity and Transparency Assessment – ITA ) เห็นควรให้หน่วยงานดำเนินการตามประกาศสำนักงานสาธารณสุขปลัดกระทรวงสาธารณสุข เรื่อง แนวทางการเผยแพร่ข้อมูลต่อสาธารณะผ่านเว็ปไซด์ของหน่วยงาน พ.ศ.๒๕๖๑ สำหรับหน่วยงานในราชการบริหารส่วนภูมิภาคสำนักงานปลัดกระทรวงสาธารณสุข ลงวันที่ ๓๑ พฤษภาคม ๒๕๖๑ โดยเคร่งครัด

**ข้อเสนอ**

 จึงเรียนมาเพื่อโปรดทราบ

**ทราบ**

 **-** มอบกลุ่มงานบริหาร ดำเนินการ

 ****

 (นายสรพงศ์ ขลุ่ยเงิน)

นักวิชาการสาธารณสุขชำนาญการ รักษาราชการแทน

 สาธารณสุขอำเภอนาตาล

 (นายปรีชา วิชัย)

 ผู้ช่วยสาธารณสุขอำเภอนาตาล